ફૂલની પરખ | Gujarati Romance Story | JHANVI KANABAR\nGujarati Story : #2482 Gujarati Story Romance : #422\nપ્રેમ સમય શણગાર સાદગી\nમધુરિમા આજે કોલેજથી જલ્દી ઘરે આવી ગઈ હતી. આવીને સીધી પોતાના રૂમમાં જઈ ડ્રેસિંગ ટેબલ પાસે ઊભી રહી ગઈ. આઈલાઈનર વાળી આંખમાંથી કાજલ આંસુ સાથે વહી ગયું હતું. લિપસ્ટિકવાળા અધરો રડી રડીને સૂકાઈ ગયા હતાં. કર્લ્સ હેર પણ સાવ અસ્તવ્યસ્ત થઈ ગયા હતાં. આજે જેવું તેણું ધાર્યું હતું તેનાથી સાવ ઊલટુ જ બન્યું હતું.\nમાત્ર બેજ વર્ષની મધુરિમાને મુકીને તેની મમ્મી પરલોક સિધાવી ગઈ હતી. મધુરિમાના પિતાએજ તેને ઊછેરી હતી. પિતા પોતાના બિઝનેસમાં વ્યસ્ત રહેતા, બને તેટલો પ્રયત્ન કરતાં કે તે મધુરિમા સાથે સમય વિતાવી શકે, પરંતુ એક માની ઉણપ દીકરીથી વધારે કોણ સમજી શકે ? મધુરિમા જેમ જેમ મોટી થતી ગઈ તેમ તેમ તેના પપ્પાએ તેને ઉચ્ચ સાહિત્ય તરફ વાળી. મધુરિમા ભણવાની સાથે સાથે સારી સારી નવલકથા, ધર્મપુસ્તકો વાંચ્યા કરતી. આને કારણે સાદગીનું તેના જીવનમાં ઘણું મહત્ત્વ રહેતું. તે પોતાની જાતને અન્ય શણગાર સામગ્રીથી દૂર જ રાખતી. સાદા સલવાર કમીઝ અથવા લાંબુ ટી-શર્ટ અને જિન્સ જ પહેરતી. ખભાથી નીચે સુધીના તેના કાળા, ઘટાદાર કેશને અંબોડામાં કેદ રાખતી. પગમાં સાદી મોજડી અથવા શુઝ જ પહેરતી, હિલ્સ તેને ફાવતી જ નહિ.\nમધુરિમા પંડિત દીનદયાળ સાયન્સ કોલેજમાં ભણતી, તેનો મેઈન સબ્જેક્ટ મેથ્સ હતો. તેને તો બસ મેથ્સના પ્રોબ્લેમ્સ સોલ્વ કરવા, પિતાનું ધ્યાન રાખવું અને પુસ્તકો વાંચવામાં જ રૂચિ હતી. તેની સાહેલીઓ ઘણીવાર તેને સમજાવતી કે, 'હવે આપણે કોલેજમાં છીએ તો તારે થોડા મેકઓવરની જરૂર છે.’ પણ મધુરિમાને આનાથી કોઈ જ ફરક પડતો નહિ. આમ ને આમ કોલેજનું એક વર્ષ વીતી ગયું.\nવેકેશન પૂરુ થયું, એસ.વાય.માં આજે પ્રથમ દિવસ હતો. ક્લાસરૂમમાં ઘણા નવા ચહેરા પણ દેખાતા હતા. એમાંનો એક હતો અભય શાહ. અભયની પર્સનાલિટીથી કોલેજની બધીજ છોકરીઓ ઈમ્પ્રેસ થઈ ગઈ હતી. અભયની છાપ ક્લાસમાં એક ઈન્ટેલિજન્ટ વિદ્યાર્થી તરીકેની હતી. પ્રોફેસરમાં પણ ફેવરીટ હતો અભય.\nમધુરિમાએ અભય વિશે ઘણું સાંભળ્યું હતું. અભય સાથે તેની મૈત્રી થઈ. શરૂઆતમાં તો અન્ય મિત્રોની જેમ જ તે વર્તતી, પણ અભયનું વ્યક્તિત્વ તેને પોતાની તરફ ખેંચી રહ્યું હતું. અજીબ ચુંબકત્વ હતું એ છોકરામાં. કોલેજની સુંદર અને અપટુડેટ રહેતી છોકરીઓ સાથે અભય ખૂબ હળવામળવાની કોશિશ કરતો. મધુરિમાની સાથે અભયની મૈત્રી માત્ર નોટ્સ અને એક્ઝામમાં સ્કોરિંગ માટેની હતી પણ મધુરિમા તેને અભય તરફથી લીલીઝંડી સમજવા લાગી હતી. મધુરિમા અભયને ચાહવા લાગી હતી.\nમધુરિમાની અંગત મિત્ર પાયલને આ વાતની જાણ થઈ એટલે તેણે મધુરિમાને સમજાવી... 'યાર, પ્લીઝ થોડા ચેન્જની જરૂર છે તારામાં. એમાં કંઈ જ ખોટુ નથી.’ મધુરિમાએ ખૂબ વિચાર્યું. એસ.વાય.નું એક સેમિસ્ટર પૂરુ પણ થઈ ગયું. અભયે મધુરિમાની મદદથી સારુ સ્કોરિંગ કર્યું હતું. દિવસો જતાં હતાં. આખરે મધુરિમાએ પોતાની જાતને બદલવા માટે મનાવી લીધી અને એકવાર તે બ્યુટીપાર્લરના પગથિયા ચડી ગઈ. વાળ કર્લ્સ કરાવ્યા અને લાઈટ મેકઅપ પણ. સ્કર્ટ મીડી અને હાઈ હિલ્સ પહેરી. આ બધુ તેને અનકમ્ફર્ટેબલ લાગતું હતું, પણ અભય માટે તે કંઈપણ કરવા તૈયાર થઈ ગઈ હતી. કોલેજના ગેટમાં પ્રવેશતાં જ સૌ તેના આ નવા રૂપને આશ્ચર્યથી જોતા હતાં. કોઈ હસતું હતું તો કોઈ અંદરઅંદર ગુસપુસ કરતું હતું. મધુરિમાને બીજા કોઈના ઓપેનિયનની પડી નહોતી. આજે તેને લાગતું હતું કે, અભય તેને આ રૂપમાં જોતાં જ પ્રપોઝ કરી દેશે, પણ તેની આશાઓ ઉપર પાણી ફરી વળ્યું.\nમધુરિમા અભયની પાસે પહોંચી કે, અભય તેને જોઈ જોરજોરથી હસવા લાગ્યો... 'મધુરિમા આ શું કર્યું છે ? તે કાર્ટુન લાગે છે કાર્ટુન...’ આજુબાજુ બધા લોકો મધુરિમાને હાંસી ઉડાવતા હતાં. આવું અપમાન મધુરિમાનું ક્યારેય થયું નહોતું. મધુરિમા રડવા જેવી થઈ ગઈ, તે ત્યાંથી ઉતાવળે પગલે નીકળી ગઈ, અને સ્કુટી સ્ટાર્ટ કરી ઘરે પાછી આવી ગઈ.\nરડી રડીને બેહાલ મધુરિમા પિતાના આવવાનો સમય થયો એટલે મોં ધોઈ, જાણે કંઈ જ થયું નથી એમ જમવાની તૈયારી કરવા લાગી. મધુરિમાનો સૂઝેલો અને લાલ લાલ ચહેરો જોઈ સુમિતભાઈને આશ્ચર્ય થયું.\n'શું થયું બેટા ? રડતી હતી તું ?’ પિતાએ વાત્સલ્યથી પૂછ્યું.\nકંઈ નહિ પપ્પા, થોડી શરદી...’ મધુરિમાએ માંડમાંડ પોતાની વ્યથા છુપાવતા જવાબ આપ્યો.\n'બેટા ! આ રવિવારે તારો કોઈ પ્રોગ્રામ નથી ને ? મારા એક મિત્ર આવવાના છે એમના દીકરા સાથે.... તો લંચ સાથે કરશે.’ સુમિતભાઈએ પૂછ્યું.\n'ના ના પપ્પા. કોઈ પ્રોગ્રામ નથી.’ મધુરિમાએ જવાબ આપ્યો.\n'ઓકે બેટા !’ કહી સુમિતભાઈએ જમીને હાથ ધોવા જતા રહ્યા.\nમધુરિમાએ ટેબલ ઉપાડ્યું અને પોતાના રૂમમાં જઈ લંબાવ્યું.\nસવાર ક્યાં પડી ખબર જ ન રહી, પણ આજે મધુરિમાને કોલેજ નહોતું જવું. પાયલનો ફોન આવ્યો પણ તેણે 'આજ મૂડ નથી’ કહી ફોન કટ કરી નાખ્યો. અભયનો 'સોરી’ માટે ફોન આવશે એવી આશા હતી મધુરિમાને પણ કોઈ જ ફોન નહોતો. આમ ને આમ બે દિવસ તે કોલેજ ગઈ જ નહિ. ઘરેજ સ્ટડી કરી લેતી અને પાયલ પાસેથી નોટ્સ લઈ લેતી. કંઈ ન સમજાય તો ઓનલાઈન સ્ટડી કરતી. પાયલને ચિંતા થઈ એટલે તે મધુરિમાના ઘરે આવી. તેણે કહ્યું, 'ભૂલી જા મધુરિમા તું એને, એ તારો ફાયદો ઉઠાવતો હતો. તેને માત્ર તારી નોટ્સથી જ મતલબ હતો.’ મધુરિમાના આંખમાંથી ટપટપ આંસુ પડી ગયા. 'છોડ હવે, એ વિશે કશું જ વિચારવું નથી મારે..’ કહી મધુરિમા પાયલ માટે કોફી લેવા ગઈ. થોડો સમય પાયલ સાથે રહી એટલે મધુરિમા ફ્રેશ થઈ ગઈ હતી.\nઆજે રવિવારે મહેમાન આવવાના હોવાથી મધુરિમા જલ્દી ઊઠી ગઈ, ડ્રોઈંગરૂમ ઓર્ગનાઈઝ્ડ કર્યો અને લંચ બનાવવા લાગી ગઈ. રોજ ઘરકામ માટે દસ વાગે આવતી માયાને પણ આજે મદદ માટે વહેલી બોલાવી લીધી હતી. ઘડિયાળમાં બાર વાગ્યા અને બેલ વાગી. મહેમાન આવી ગયા હતાં. 'આવ આવ જયેશ !’ કહી સુમિતભાઈ બાળપણના મિત્ર જયેશને ગળે વળગ્યા. જયેશભાઈની જોડે તેમનો દીકરો મોહિત પણ હતો.\n'આ મારો દીકરો, એન્જીનિયરીંગ કરે છે.’ જયેશભાઈએ ઓળખાણ આપતા કહ્યું. મોહિત સુમિતભાઈને પગે લાગ્યો. 'આવ આવ બેટા !’ સુમિતભાઈએ મોહિતને પીઠ થાબડતા આવકાર્યો.\nમધુરિમા પાણી અને શરબત લઈ આવી. જયેશભાઈને પગે લાગી... 'આ મારી દીકરી, મધુરિમા. એસ.વાય.બી.એસ.સી કરે છે. મેથ્સ સબ્જેક્ટમાં..’ સુમિતભાઈએ ઓળખાણ આપી. મોહિતે મધુરિમા સામે સ્માઈલ આપી, મધુરિમાએ પણ સ્મિત કર્યું. બધાએ જોડે લંચ કર્યું. મધુરિમાની રસોઈના જયેશભાઈએ ખૂબ વખાણ કર્યાં. મધુરિમાની મમ્મીના સંસ્મરણો પણ વાગોળ્યા. ચાર-પાંચ વાગતા જયેશભાઈ અને મોહિત પાછા વળ્યા. બીજે દિવસે સોમવાર હતો, કોલેજમાં મેથ્સની રૂટિંગ ટેસ્ટ પણ હતી. આજે જવુ પડે એમ હતું, એટલે મધુરિમા રોજની જેમ સલવારશુટ પહેરી તૈયાર થઈ કોલેજ ચાલી ગઈ. મોહિત સામે તેણે જોયું પણ નહિ. મોહિતને આનાથી કશો ફરક પડતો નહોતો. ટેસ્ટ સારી ગઈ. કોલેજ છૂટી એટલે ઘર તરફ જવા સ્કૂટી સ્ટાર્ટ કર્યું ત્યાં મોહિત મધુરિમા પાસે આવ્યો. 'ઓહ ! તમે ?’ મધુરિમાને આશ્ચર્ય થયું. `હા ! તમને કંઈક કહેવું હતું.’ મોહિતે કહ્યું.\n'શું ?’ મધુરિમાએ પૂછ્યું.\n'તમે મને ગમો છો. આઈ મીન મને ખબર છે, આપણે હજુ એક જ વાર મળ્યા છીએ અને હું આમ બીજી મુલાકાતમાં જ તમને.. થોડું અજુગતું લાગશે, પણ હું કાલે બેંગ્લોર જઉં છું કામથી. એક મહિના પછી આવીશ. તમને પણ વિચારવાનો થોડો સમય મળી રહે અને એક મહિના પછી તમે નિર્ણય જણાવી શકો એ માટે...’ મોહિતે વાત પૂરી કરી.\nમધુરિમાને કંઈ સૂઝતું જ નહોતું. એને આમ કોઈ સામેથી ? છેલ્લા થોડા દિવસથી એને સમજાઈ ગયું હતું કે એનામાં એવું કંઈ જ નથી જેને ચાહી શકાય. તો આમને મારામાં શું દેખાયું ? મોહિત તેને બાય કહી ત્યાંથી જતો રહ્યો હતો પણ મધુરિમાને કંઈ જ ભાન નહોતું. પાયલે તેને હલાવી ત્યારે તે વિચારોમાંથી બહાર આવી. આખી રાત મધુરિમાને ઊંઘ ન આવી. બે-ત્રણ દિવસ રહી મોહિતનો ફોન આવ્યો. મધુરિમાએ ફોન ઉપાડી સીધુ જ પૂછી લીધું, કે 'તમને મારામાં શું દેખાયું ? મને જોઈને લોકો મારી ઠેકડી ઊડાવે છે અને તમને પ્રેમ સૂઝે છે ?’\nમિસ મધુરિમા, કાલે અમારા ગયા પછી ધોધમાર વરસાદ આવ્યો અને તમે દોડતા તમારા ગાર્ડનમાં આવી વરસાદની મજા લેવા લાગ્યા. તમારા કાળા ઘટાદાર વાળ જ્યારે અંબોડામાંથી છૂટી ગયા અને વરસાદના એક એક બિંદુ ફૂલો પર રહેલી ઝાકળની જેમ તમારા અંગેઅંગને તાજગી આપી રહ્યા હતાં ત્યારે તમારી સુંદરતાને જોઈ હું મુગ્ધ બની ગયો હતો. રસ્તામાં કારમાં જ મેં મારા પપ્પાને કહ્યું હતું કે, મને તમે ગમો છો, પણ એકવાર તમારો નિર્ણય જાણ્યા પછી જ આ સંબંધમાં આગળ વધવું એમ નક્કી કર્યું હતું. મધુરિમા... તમારું રૂપ જ નહિ, તમારો આદરસત્કાર, મૃદુ સ્વભાવ અને સાદગી મને આકર્ષી ગઈ છે. તમારા પર હસનારાઓએ હજુ તમારી એ બાજુ નથી જોઈ જે મેં જોઈ છે.’\nમોહિતે વાત પૂરી કરી પણ જાણે મધુરિમાને તો હજુ ઘણુંબધું સાંભળવું હતું. પોતાના માટે કોઈ આવું પણ વિચારે છે ? મધુરિમા આશ્ચર્ય સાથે આનંદ અનુભવી રહી હતી.\nએક મહિનામાં લગભગ પંદરેકવાર મોહિત સાથે વાત થઈ હતી. આજે એરપોર્ટ પર મધુરિમા મોહિતની રાહ જોઈ રહી હતી. મોહિતની નજર મધુરિમા પર પડી અને તેની નજીક ગયો. મધુરિમા ખુલ્લા કેશ અને ગુલાબી સલવારકમીઝમાં હાથમાં બુકે સાથે મોહિત તરફ સ્મિત વેરી રહી હતી. મોહિત અને મધુરિમાના જીવનનો નિર્ણય જાણે બંનેના સ્મિતે જ કરી દીધો હતો.


આ સ્માર્ટફોન અફવાઓ વિષે જાણો | List Of Most Rumored Smartphones Of 2020- Gujarati Gizbot\nઆવનારા સમય ની અંદર આ સ્માર્ટફોન ને આ ફીચર્સ ઈ સાથે લોન્ચ કરવા માં આવી શકે છે. અને હુવાવે પી40 પ્રો અને વનપ્લસ 8 સિરીઝ ના સ્માર્ટફોન ની અંદર તમને ફ્લેગશિપ ફીચર્સ આપવા માં આવશે સાથે સાથે તેની અંદર 5જી સપોર્ટ પણ આપવા માં આવી શકે છે. અને નોકિયા 1.3 અને સેમસંગ ગેલેક્સી એ21 એ બજેટ સ્માર્ટફોન હશે જેની અંદર 4જી સપોર્ટ આપવા માં આવશે અને તેની અંદર એન્ટ્રી લેવલ ના સ્પેક્સ આપવા માં આવશે.\nઅને આમાંથી અમુક સ્માર્ટફોન ની અંદર ક્વાડ કેમેરા આપવા માં આવી શકે છે. સાથે સાથે 4કે ડિસ્પ્લે, સ્નેપડ્રેગન 865, 40વોટ ફાસ્ટ ચાર્જિંગ જયારે બાકીના સ્માર્ટફોન દ્વારા બેઝિક ફીચર્સ ની સાથે આપવા માં આવી શકે છે. તો આવનરા ટૂંક સમય ની અંદર ક્યાં સ્માર્ટફોન લોન્ચ થઇ શકે છે અને તેના વિષે ક્યાં પ્રકાર ની અફવા ફરી રહી છે તેના વિષે આગળ જાણો.\nઆ એચએમડી ગ્લોબલ દ્વારા લોન્ચ કરવા માં આવી શકે છે અને તે એક બજેટ સ્માર્ટફોન હશે, અને તેની અંદર નોચ ડિસ્પ્લે આપવા માં આવશે અને તેની પાછળ ની તરફ એક કેમેરા અને આગળ ની તરફ એક કેમેરા આપવા માં આવશે. અને આ સ્માર્ટફોન ની અંદર એન્ડ્રોઇડ 10 ઓએસ આપવા માં આવશે અને તેની અંદર ગ્રાહકો ને સ્ટિક એન્ડ્રોઇડ મળી શકે છે.\nઆ મોટોરોલા નો નવો ફ્લેગશિપ સ્માર્ટફોન સાબિત થઇ શકે છે, અને તેના નામ પર થી એવું લાગી રહ્યું છે કે તેની અંદર બંને તરફ કર્વ્ડ ડિસ્પ્લે પંચ હોલ કેમેરા ની સાથે આપવા માં આવશે. અને આ સ્માર્ટફોન ની અંદર સ્નેપડ્રેગન 865 પ્રોસેસર આપવા માં આવશે. અને તેની અંદર 6જીબી રેમ અને 128 જીબી સ્ટોરેજ આપવા માં આવશે.\nફૂજિત્સુ એરોસ 5જી\nઆ સ્માર્ટફોન ના નામ પર થી જ ખબર પડી શકે છે કે આ એક 5જી સ્માર્ટફોન હશે. અને સાથે સાથે આ સ્માર્ટફોન ની અંદર સ્નેપડ્રેગન 865 આપવા માં આવી શકે છે. અને આ સ્માર્ટફોન ની અંદર સારા હાર્ડવેર ની સાથે સાથે સારું કેમેરા સેટઅપ પણ આપવા માં આવશે. અને તેનું કારણ એ માનવા માં આવી રહ્યું છે કે આ સ્માર્ટફોન એ ફૂજિત્સુ કંપની દ્વારા બનાવવા માં આવેલ છે કે જે કેમેરા કંપની છે.\nસોની એક્સપિરીઅ પ્રો\nસોની એક્સપિરીયા પ્રો એ એક હાઈ એન્ડ ફ્લેગશિપ સ્માર્ટફોન છે, અને તેની અંદર પ્રો ગ્રેડ કેમેરા અને હાર્ડવેર આપવા માં આવશે તેની અંદર સ્નેપડ્રેગન 865 આપવા માં આવી શકે છે. અને એવું માનવા માં આવી રહ્યું છે કે તેની અંદર 4કે ઓલેડ ડિસ્પ્લે આપવા માં આવશે. અને તેની અંદર ઇંડિસ્પ્લે ફિંગરપ્રિન્ટ સેન્સર આપવા માં આવશે.\nનવો રેડમી કે30 પ્રો\nઆ નવા રેડમી કે30 પ્રો ની અંદર પણ સ્નેપડ્રેગન 865 પ્રોસેસર આપવા માં આવશે. અને આ ડીવાઈસ ની અંદર સર્ક્યુલર ક્વાડ કેમેરા સેટઅપ આપવા માં આવશે. અને આગળ ની તરફ પૉપ અપ સેલ્ફી કેમેરા આપવા માં આવશે. અને તેને અમુક માર્કેટ ની અંદર 5જી સપોર્ટ પણ આપવા માં આવશે.\nહુવાવે પી40 પ્રો 5જી\nઆ એક બીજી 5જી સ્માર્ટફોન હશે જેની અંદર ફ્લેગશિપ ફીચર્સ આપવા માં આવશે તેની અંદર કિરીન 990 પ્રોસેસર આપવા માં આવશે અને સાથે સાથે 6જીબી રેમ અને 128જીબી સ્ટોરેજ આપવા માં આવશે. અને તેની અંદર ક્વાડ કેમેરા આપવા એમાં આવશે જેની અંદર ડેડીકેટેડ ઝૂમ લેન્સ આપવા માં આવશે. કે જે 10એક્સ ઓપ્ટિકલ ઝૂમ અને 100એક્સ હાયબ્રીડ ડિજિટલ ઝૂમ આપવા માં આવશે.\nહુવાવે ની સબ બ્રાન્ડ ઓનર દ્વારા આ સ્માર્ટફોન ને લોન્ચ કરવા માં આવી શકે છે કે જે એક 5જી સ્માર્ટફોન હશે. અને તેની અંદર ક્વાડ કેમેરા સેટઅપ ની સાથે સાથે 40વોટ નું ફાસ્ટ ચાર્જિંગ પણ આપવા માં આવી શકે છે.\nવનપ્લસ 8 અનર વનપ્લસ 8 પ્રો\nઆ બંને સ્માર્ટફોન ની અડનર સ્નેપડ્રેગન 865 પ્રોસેસર આપવા માં આવશે. અને બંને ડીવાઈસ ની અંદર 5જી સપોર્ટ પણ આપવા માં આવશે. અને સાથે સાથે આ બંને સ્માર્ટફોન ની અંદર 64એમપી નો મુખ્ય કેમેરા પણ આપવા માં આવશે.\nList Of Most Rumored Smartphones Of 2020


kyc of ministers from newly formed gujarat government - I am Gujarat\nkyc of ministers from newly formed gujarat government\nજાણો, રુપાણીની ટીમના કયા મંત્રી કેટલું ભણેલા છે?\nMitesh Purohit | I am Gujarat | Updated: Dec 27, 2017, 9:21 AM\nજુઓ, રાજ્યના પ્રધાનોમાં કોણ કેટલું ભણેલું છે અને કોની કેટલી સંપત્તિ\nઅમદાવાદઃ રાજ્યમાં ચૂંટણી પરિણામો જાહેર થઈ ગયા અને છઠ્ઠીવાર ભાજપની સરકાર રચાઈ. રાજ્યના નવા CM તરીકે બીજીવાર વિજય રુપાણીની વરણી કરવામાં આવી છે. 26 ડિસેમ્બરે CM અને તેમની નવી ટીમે ભવ્ય શપથ ગ્રહણ સમારોહમાં મંત્રીપદના શપથ લીધા. પરંતુ CM રુપાણીની આ નવી ટીમ ગુજરાતમાં કેટલા પ્રધાનો ભણેલા છે અને કેટલા છે કરોડપતિ. જાણો રાજ્યના પ્રધાનમંડળ વિશે….\n1956માં બર્મા ખાતે જન્મેલા રુપાણી 1971થી જ રાજકોટમાં ABVP અને RSS સાથે જોડાયેલા છે. કટોકટી દરમિયાન MISA(મિસા) એક્ટ અંતર્ગત જેલમાં પણ ગયા હતા. 1996માં પ્રથમ વખત રાજકોટના મેયર બન્યા. BA-LLBનો અભ્યાસ કરનાર વિજય રુપાણી રાજ્યસભાના સાંસદ પણ રહી ચૂક્યા છે. આ ચૂંટણીમાં તેઓ રાજકોટ(પશ્ચિમ) બેઠક પરથી 53,775 જેટલા જંગી બહુમતથી જીત્યા છે. 61 વર્ષના રુપાણીની ધારાસભ્ય તરીકે આ બીજી ટર્મ છે. તેમણે જાહેર કર્યા અનુસાર તેમની કુલ સંપત્તિ 9.09 કરોડ છે.\nનીતિન પટેલ6વખત ધારાસભ્ય તરીકે ચૂંટાયા છે. એક સમયે કપાસ અને તેલનો વ્યાપાર કરતા નીતિન પટેલની રાજકીય કારકીર્દીની શરુઆત કડી નગરપાલિકામાં સભ્ય તરીકે ચૂંટાઈને થઈ હતી. આ પહેલા તેઓ ત્રણ વખત કડીથી ધારાસભ્ય તરીકે ચૂંટાયા છે જ્યારે ત્યારબાદ મહેસાણાથી ચૂંટણી લડતા આવ્યા છે. આ ચૂંટણીમાં તેઓ મહેસાણાથી 7140 મતોના માર્જીનથી જીત્યા છે. 61 વર્ષીય નીતિન પટેલ કોમર્સની બેચલર ડિગ્રી ધરાવે છે અને તેમની કુલ સંપત્તિ 8.23 કરોડ છે.કેબિનેટ પ્રધાનો\n1960ના દાયકાથી RSSના કાર્યકર્તા છે. 1980માં તેમને ભાજપના સંગઠન મંત્રી નીમવામાં આવ્યા અને ત્યારથી તેમની રાજકીય કારકીર્દી શરુ થઈ. ભૂપેન્દ્રસિંહ પાંચ વખત ધારાસભ્ય બન્યા છે. આ ચૂંટણીમાં ધોળકા બેઠક પરથી ખૂબ નજીવી 327 મતોની સરસઈથી તેઓ વિજયી બન્યા છે. 67 વર્ષીય ભૂપેન્દ્રસિંહ ચુડાસમા બી.એ. બી.એડ(ઈંગ્લિશ) અને કાયદાની ડિગ્રી ધરાવે છે. તેઓ વ્યવસાયે વકીલ છે. તેમની કુલ સંપત્તિ 8.23 કરોડ છે.\n1998 અને 2002માં ધારાસભ્ય તરીકે ચૂંટાયા, બેવાર ગુજરાત પ્રદેશ ભાજપના પ્રમુખ પદે સેવા આપી ચૂકેલ ફળદૂ આ વખતે ત્રીજીવાર જામનગર(દક્ષિણ) બેઠક પરથી 16,349 મતોના માર્જીનથી વિજયી બન્યા છે. ફેબ્રુઆરી 2008થી ગુજરાત વિધાનસભામાં તેઓ સરકારના મુખ્ય વ્હિપ તરીકેની ફરજ બજાવે છે. 60 વર્ષીય ફળદુએ પ્રી સાયન્સ સુધીનો અભ્યાસ કર્યો છે અને તેમની કુલ સંપત્તિ હાલ 1.43 કરોડ છે.\nઅમદાવાદના નારણપુરાથી આ ચૂંટણીમાં 66,215 જેટલી બહુમતથી વિજયી બનનાર ભાજપના કૌશિક પટેલ4ટર્મ સુધી ધારાસભ્ય તરીકે સેવા આપી ચૂક્યા છે. 1987માં ખાનપુર ખાતેથી અમદાવાદ કોર્પોરેશનમાં કોર્પોરેટર તરીકે ચૂંટાઈને તેમણે રાજકીય કારકીર્દીના શ્રીગણેશ કર્યા હતા. 63 વર્ષીય કૌશિક પટેલે કોમર્સમાં ગ્રેજ્યુએશન સુધીનો અભ્યાસ કર્યો છે. વ્યવસાયે કેમીકલ અને ટ્રેડિંગનો બિઝનેસ કરતા કૌશીક પટેલની કુલ સંપત્તિ હાલ 5.34 કરોડ છે.\nગુજરાતના પાટણ જીલ્લામાં ચારણકા ખાતે આવેલ એશિયાના સૌથી મોટા સોલાર પાવર પ્લાન્ટના સ્વપ્નદ્રષ્ટા અને રિલાયન્સના ધિરુભાઈ અંબાણીના મોટાભાઈ રમણીક અંબાણીના જમાઈ સૌરભ પટેલ પાંચ વખત ધારાસભ્ય તરીકે ચૂંટાયા છે. આ વખતે બોટાદથી 906 જેટલા મતોના માર્જીનથી વિજયી નીવડ્યા છે. 59 વર્ષના સૌરભ પટેલે બી.કોમ- એમબીએ સુધીનો અભ્યાસ કર્યો છે. તેમની કુલ સંપત્તિ 123.78 કરોડ છે.\nસુરતના માંગરોળની બેઠક પરથી આ ચૂંટણીમાં 40,799 મતોથી વિજેતા બનેલ ગણપત વસાવા રાજ્યમાં ચાર વખત ધારાસભ્ય તરીકે ચૂંટાઈ આવ્યા છે. બીએની ડિગ્રી ધરાવતા 46 વર્ષીય વસાવા 2011માં વિધાનસભાના સ્પીકર નિમાયા હતા. તેમની કુલ સંપત્તિ હાલ 3.11 કરોડ છે.\nજયેલ રાદડિયા સૌરાષ્ટ્ર કચ્છના કદાવર પાટીદાર આગેવાન વિઠ્ઠલ રાદડિયાના પુત્ર અને રાજકોટ ડિસ્ટ્રિક્ટ કો-ઓપ. બેન્કના ડિરેક્ટર છે. તેઓ સૌરાષ્ટ્રના શક્તિશાળી સામાજીક સંગઠન શ્રી સૌરાષ્ટ્ર લેઉવા પટેલ સમાજના ટ્રસ્ટી પણ છે. સિવિલ એન્જિનિયરીંગની ડિગ્રિ ધરાવતા 46 વર્ષીય જયેશ રાદડિયા3ટર્મથી ધારાસભ્ય તરીકે ચૂંટાય છે. આ વખતે જેતપુર બેઠક પરથી 25,581 જેટલા મતે તેઓ વિજયી બન્યા છે. તેમની કુલ સંપત્તિ 28.53 કરોડ છે.\nઠાકોર સમાજના જાણિતા આગેવાન અને કબિર પંથી દિલિપ ઠાકોર દાયકાઓથી સમાજમાં નશામુક્તિ અને સમાજીક કલ્યાણના કાર્યો સાથે જોડાયેલા છે. ચાણસ્મા બેઠક પરથી આ ચૂંટણીમાં 8234 મતોથી વિજયી નિવડેલા OBC નેતા અત્યાર સુધીમાં6વાર ધારસભ્ય તરીકે ચૂંટાયા છે. 58 વર્ષના દિલિપ ઠાકોર જૂની એસએસસી સુધી અભ્યાસ કર્યો છે. તેમની કુલ સંપત્તિ 6.18 કરોડ છે.\nમહાયવંશી સમાજના આગેવાન તરીકે રાજકીય કારકીર્દીની શરુઆથ કરનાર ઇશ્વર(અનિલ) પરમારે બારડોલી તાલુકામાં ભાજપની આગેવાની લીધી હતી. આ ચૂંટણીમાં તેઓ બારડોલી બેઠક પરથી 34,854 મતોના માર્જીનથી જીત્યા છે. 46 વર્ષીય પરમાર ધો. 12 સુધી અભ્યાસ કર્યો છે અને તેમની કુલ સંપત્તિ 1.63 કરોડ છે.રાજ્યકક્ષાના પ્રધાન\n2014માં પ્રદેશ ભાજપ પ્રમુખ બનવાની રેસમાં રહેલા પ્રદિપસિંહ જાડેજાએ ગત સરકારના મુશ્કેલીના સમયમાં ખૂબ સારી કામગીરી કરી છે. વટવા બેઠક પરથી 62,380 મતોના માર્જીનથી જીતેલા 55 વર્ષીય પ્રદિપસિંહે સાયન્સમાં ગ્રેજ્યુએશન કર્યું છે.4ટર્મથી તેઓ ધારાસભ્ય તરીકે ચૂંટાઈ આવે છે. તેમની કુલ સંપત્તિ 4.55 કરોડ છે.\nથરાડ બેઠક પરથી 11,773 મતોથી વિજેતા બનેલા પરબત પટેલ5વખત ધારાસભ્ય તરીકે ચૂંટાઈ આવ્યા છે. BA-LLBનો અભ્યાસ ધરાવતા 69 વર્ષીય પરબત પટેલ 1974થી 2004 સુધી આજણાં પટેલ કેળવણી મંડળના સેક્રેટરી રહી ચૂક્યા છે. તેમની કુલ સંપત્તિ 2.85 કરોડ છે.\n1998માં કંજરી ગામના સરપંચ બનવાથી રાજકીય કારકીર્દીની શરુઆત કરનાર જયદ્રથસિંહ પરમાર પંચમાહાલ ડિસ્ટ્રિક્ટ કો. ઓપ. યુનિયનના ડિરેક્ટર પણ છે અને 2000માં પંચમહાલ જિલ્લા પંચાયતમાં વિરોધ પક્ષના નેતા રહી ચૂક્યા છે. આ ચૂંટણીમાં હાલોલ બેઠક પરથી 57,034 મતોના માર્જીનથી વિજેતા બનેલા 53 વર્ષીય જયદ્રથસિંહે કોમર્સમાં ડિગ્રી લીધા બાદ વકીલાતનો અભ્યાસ કર્યો છે. તેઓ અત્યાર સુધીમાં4વખત ધારાસભ્ય બની ચૂક્યા છે. તેમની કુલ સંપત્તિ રુ. 4.26 કરોડની છે.\nઉમરગામ બેઠક પરથી 41,690 મતો સાથે વિજયી બનેલા રમણલાલ ધો.9સુધી જ ભણેલા છે. જોકે 65 વર્ષીય રમણલાલ પાંચવાર ધારાસભ્ય તરીકે ચૂંટાયા છે. વર્લી સમાજના પ્રતિષ્ઠિત આગેવાન રમણલાલ 1995માં પહેલીવાર ધારાસભ્યા બન્યા હતા. તેમની કુલ સંપત્તિ 75.56 લાખ છે.\nભાવનગર ગ્રામ્ય બેઠક પરથી 30,993 બહુમતથી વિજેતા બનેલા 61 વર્ષીય પુરુષોત્તમ સોલંકી ઇલેક્ટ્રિકલ એન્જિનિયરિંગમાં ડિપ્લોમાની ડિગ્રી ધરાવે છે. સૌરાષ્ટ્રમાં કોળી સમાજ પર તેમનું પ્રભુત્વ આ એક જ કારણે તેમને ફરીવાર પ્રધાનમંડળમાં સ્થાન મળ્યું છે. તેઓ પાંચ વખત ધારાસભ્ય તરીકે ચૂંટાયા છે. તેમની કુલ સંપત્તિ 45.99 કરોડ છે.\nઅંકલેશ્વર બેઠક પરથી 41,912 મતોથી વિજયી 52 વર્ષીય ઇશ્વરસિંહ BA-LLB છે. તેઓ ચાર વખત ધારાસભ્ય તરીકે ચૂંટાયા છે. તેમની પ્રધાનમંડળમાં પસંદગી પાછળ મધ્ય ગુજરાતમાં કોળી સમાજ પર તેમની પકડ અને કો-ઓપરેટીવ ક્ષેત્રમાં તેમનું પ્રભુત્વ મુખ્ય કારણ છે. તેમની કુલ સંપત્તિ 2.88 કરોડ છે.\nકચ્છના અંજારમાંથી 11,313 વધુ મતોથી ચૂંટાઈ આવેલ વાસણ આહિર ધો.7સુધી જ ભણેલા છે. 59 વર્ષના વાસણ આહીર કચ્છના સૌથી વરિષ્ઠ ધારાસભ્ય છે. તેઓ5વખત ધારાસભ્ય તરીકે ચૂંટાઈ આવ્યા છે. દૂધના વ્યવસાય સાથે જોડાયેલા વાસણ આહીર સમાજના જુદા જુદા વર્ગો સાથે સારી રીતે સંકળાયેલા છે. તેમની કુલ સંપત્તિ 3.15 કરોડ છે.\nસુરતની વરાછા બેઠક પર 13,998 મતોથી વિજેતા 55 વર્ષીય કિશોર કાનાણી ધો. નવ સુધી અભ્યાસ કર્યો છે. ધારાસભ્ય તરીકે તેઓ બીજીવાર ચૂંટાઈ આવ્યા છે. તેમની આ જીત એટલા માટે મહત્વની છે કે પાટીદાર આંદોલનની અસર છતા અને કોંગ્રેસના ધીરુ ગજેરા જેવા શક્તિશાળી નેતાને હરાવીને તેઓ વિજયી બન્યા છે. તેમની કુલ સંપત્તિ 2.21 કરોડ છે.\nદાહોદ જિલ્લામાં કોંગ્રેસનું પ્રભુત્વ હોવા છતા દેવગઢ-બારીયા બેઠક પર 45,694 જેટલા મતોથી વિજેતા બનેલા 62 વર્ષીય બાચુભાઈએ આર્ટ્સના ગ્રેજ્યુએશન કોર્સમાં બીજા વર્ષ સુધી અભ્યાસ કર્યો છે. પોતાના વિસ્તારમાં OBC અને ST સમાજમાં તેમનું સારુ એવું પ્રભુત્વ છે જેના કારણે તેઓ ત્રીજી વખત ધારાસભ્ય તરીકે ચૂંટાઈ આવ્યા છે. તેમની કુલ સંપત્તિ 35.45 લાખ છે.\nભાવનગર પૂર્વ બેઠક પરથી 22,442 મતોથી વિજેતા અને પ્રધાનમંડળમાં એક માત્ર મહિલા પ્રધાન તરીકે સ્થાન પામનાર વિભાવરી દવે ભાવનગરના પહેલા મહિલા મેયર તરીકે ચૂંટાઈ આવ્યા હતા. ત્રીજી વખત ધારાસભ્ય તરીકે ચૂંટાયેલા 58 વર્ષીય વિભાવરી દવે માસ્ટર્સ ઓફ કોમર્સની ડિગ્રી ઉપરાંત અન્ય ત્રણ ડિગ્રીઓ ધરાવે છે. તેમની કુલ સંપત્તિ 3.95 કરોડ છે.\nનાયબ મુખ્યમંત્રીઃ એક પદ જેનો છે રોચક ઇતિહાસ Read Next Story\nrupani cabinet gujarat new ministers Gujarat government CM Vijay Rupani\nWeb Title : kyc of ministers from newly formed gujarat government\nસમાચાર SBI Home Loan: વ્યાજદરમાં કર્યો ઘટાડો, પ્રોસેસિંગ ફી પણ માફ\nઅમદાવાદ ખાતાની ફાળવણી: રાજેન્દ્ર ત્રિવેદીને મહેસૂલ અને કાયદો, વાઘાણીને શિક્ષણ\nદેશ ગડકરીએ કહ્યું 'રોડમાં નડતું મારા સસરાનું ઘર પણ મે ઉડાવી દીધું હતું...'\nરાજકોટ ચૂંટણીનું વેરઝેર! મોરબીમાં પિતા-પુત્રની તેમના જ ઘરમાં ઘાતકી હત્યા\nદેશ મુંબઈઃ એન્ટિબોડી ચકાસ્યા બાદ આરોગ્યકર્મીઓ-નેતાઓએ લીધો બૂસ્ટર ડોઝ\nબોલીવુડ સોનૂ સૂદની મુશ્કેલીઓ વધી, બીજી વાર ઘરે પહોંચી ઇન્કમ ટેક્સની ટીમ\nદેશ ISIને ફરી કેમ યાદ આવ્યું અંડરવર્લ્ડ? દાઉદને દબાવી રહ્યું છે પાકિસ્તાન!\nબોલીવુડ રાજના 'ગંદા ધંધા' વિશે શિલ્પાએ પોલીસને શું કહ્યું હતું? થયો ખુલાસો